La Biblioteca Cronista Chabret obrirà el pròxim dia 20 amb una nova imatge i més servicis
07 de desembre 2017

![](/media/mdebvfdj/92img_2571_cuerpo.jpg)  
  

La Biblioteca Cronista Chabret de Sagunt obrirà les portes el pròxim 20 de desembre després d’una intensa remodelació, que suposa la reordenació del concepte dels servicis que prestarà a la ciutadania. Les obres en l’edifici consistixen en la pintura, el canvi de mobiliari i la reordenació de fons per ampliar zones, com la sala infantil i juvenil, o en l’espai dedicat a les noves tecnologies, en concret a internet i zona wifi, amb espais diferenciats per a l’estudi i altres aspectes socials.  

  

La regidora de l’àrea, Mónica Caparrós, assenyala que “**la ciutat seguix apostant per la modernització de biblioteques, adaptant-se a les noves necessitats dels usuaris i acoplant-se als estàndards de qualitat marcats per les institucions bibliotecàries internacionals**”. 

  
A més, Caparrós comenta que “**la nostra intenció és redissenyar el servici i el concepte de les biblioteques, canviant l’enfocament de vetlar pel fons per obrir-se a la demanda de nous accessos a la informació, propiciant evitar la bretxa digital existent en la nostra societat davant els nous reptes que es deriven d’internet**”.  

  

**Horari d’estudi**

  

D’altra banda, i relacionat amb els servicis, la regidora també informa que les biblioteques municipals ampliaran l’ horari a les nits a partir del dia 26, de les 22 hores a les 2 h de dilluns a divendres, i de 18 h a 00 h els dissabtes. Estos horaris, que es mantindran fins el pròxim 25 de gener, es podran consultar en la web municipal i en els centres bibliotecaris.  

*   [](http://www.facebook.com/sharer.php?u=https://aytosagunto.es/va/actualitat/la-biblioteca-cronista-chabret-obrira-el-proxim-dia-20-amb-una-nova-imatge-i-mes-servicis/ "Facebook")
*   [](http://twitter.com/share?url=https://aytosagunto.es/va/actualitat/la-biblioteca-cronista-chabret-obrira-el-proxim-dia-20-amb-una-nova-imatge-i-mes-servicis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-biblioteca-cronista-chabret-obrira-el-proxim-dia-20-amb-una-nova-imatge-i-mes-servicis/ "Linked In")
*   [](mailto:?body=https://aytosagunto.es/va/actualitat/la-biblioteca-cronista-chabret-obrira-el-proxim-dia-20-amb-una-nova-imatge-i-mes-servicis/)